Public procurement notice: Prior Information Notice Without Call For Competition
Published: 2016-02-17
Buyer: Leijona Catering Oy
Country: FI
Region: MANNER-SUOMI
Contract type: Services
CPV classification: 72000000

Technical requirements: Tämä on tietopyyntö ja kutsu tiedotus- ja keskustelutilaisuuteen mahdollisille tarjoajille. Tiedotustilaisuudessa kerrotaan potentiaalisille tarjoajille Leijona Cateringin toiminnasta ja tulevan tarjouskilpailun tavoitteista.
Tämä tietopyyntö ei ole hankintailmoitus eikä tarjouspyyntö, eikä tietopyyntöön vastaaminen ole edellytys mahdolliseen myöhempään tarjouskilpailuun osallistumiselle. Tällä ilmoituksella ei vielä pyydetä osallistumishakemuksia eikä tarjouksia, vaan aloitetaan potentiaalisten tarjoajien kanssa tekninen vuoropuhelu, joka on osa tulevan hankinnan valmistelua.
Leijona Catering valmistelee ICT-infran tarjouskilpailua. Tämän teknisen vuoropuhelun tarkoitus on selvittää tulevaan hankintaan liittyviä näkökohtia ja vaihtoehtoja ja kerätä tietoa tulevaa tarjouspyyntöä varten. Tämä tietopyyntö ei velvoita Leijona Cateringiä toteuttamaan tarjouskilpailua, eikä toteuttamaan mahdollista tulevaa tarjouskilpailua teknisessä vuoropuhelussa esitetyllä tavalla eikä aikataulussa. Leijona Catering ei ole velvollinen sisällyttämään teknisessä vuoropuhelussa kerättyjä kannanottoja osaksi mahdollista tulevaa tarjouskilpailun aineistoa.
Suunnitteilla on sopimus, joka olisi määräajan voimassa, jatkuen sen jälkeen toistaiseksi voimassa olevana.
— työasemavakion ylläpito ja päivitys (käyttöjärjestelmä, sovellukset ja tietoturva) sekä työasemien elinkaaripalvelut.
Avoin tiedotus- ja keskustelutilaisuus pidetään 19.2.2016 kello 10:00 - 12:00 Leijonan ravintola Makussa osoitteessa Ratamestarinkatu 11, Helsinki. Tilajärjestelyjen vuoksi pyydämme teitä ystävällisesti ilmoittamaan osallistumisestanne 18.2.2016 mennessä sähköpostitse osoitteeseen hankinnat@leijonacatering.fi
Ilmoittautuneille lähetetään vahvistusviestin liitteenä tarkempi kuvaus Leijonan Catering tietopyynnöstä.
Vastaukset tietopyyntöön pyydämme toimittamaan viimeistään 26.2.2016 sähköpostitse osoitteeseen hankinnat@leijonacatering.fi
1. Ilmoittautumisen ja tietopyynnön vastauksien sähköpostiosoite on korjattu muotoon hankinnat@leijonacatering.fi
3. II.8-kohtaan lisätty teksti: ”Edellä mainittujen lisäksi Leijona Catering voi esittää uusia kysymyksiä tiedotustilaisuudessa.”.
Leijona Catering Oy on perustettu vuonna 2012, kun Puolustusvoimien ruokahuolto yhtiöitettiin. Ruokahuollon ainutlaatuinen osaaminen jatkuu ja kehittyy valtion kokonaan omistamassa Leijona Cateringissä, jonka pääasiakas on Puolustusvoimat. Leijona Cateringin palveluksessa on noin 470 ruokapalvelujen ammattilaista sijoittuneena 33 toimipisteeseen eri puolille Suomea, yhtiön pääkonttori on Kuopiossa. Yhtiö on 66 000 000 EUR liikevaihdoltaan Suomen kolmanneksi suurin sopimusruokapalvelujen toimija.
Vastuullisuusnäkökohtien huomioon ottaminen on keskeinen osa Leijonan tapaa toimia. Vastuullisuustyömme kattaa henkilöstön, hankintaketjun, ympäristön ja taloudellisen vastuun, ja kannustaa keskittymään olennaisiin asioihin, joihin voimme aidosti vaikuttaa. Odotamme kumppaneiltamme osaamista, joustavuutta, korkeaa toimintavarmuutta ja kykyä tuottaa palveluita arjen häiriötilanteissa, jatkuvaa laadun parantamista sekä sopimusten kunnioittamista lakeja ja kestävän liiketoiminnan periaatteita noudattaen. Haluamme myös itse olla vastuullinen, kehittyvä ja haluttu yhteistyökumppani. Kumppanuuksissa tavoittelemme aina molempia osapuolia hyödyttävää yhteistyötä.
Leijona Cateringin tavoitteena on hyödyntää toiminnassaan entistä enemmän digitalisaatiota ja kasvattaa yhtiön integraatiokyvykkyyttä. Suunnitteilla olevan ICT-tarjouskilpailun tavoitteena on ICT-ympäristön kokonaisarkkitehtuurin uudistaminen tavalla, joka mahdollista uusien palveluiden ja järjestelmien entistä joustavamman ja nopeamman käyttöönoton, asiakaslähtöisen ja mobiilin työnteon, sekä modernimmat, yksinkertaisemmat ja kustannustehokkaammat prosessit.
Leijona Catering pyytää vastaustanne tässä tietopyynnössä esitettäviin kysymyksiin. Lisäksi Leijona Catering arvostaa mahdollisia muita näkemyksiä, mitä teillä hankinnan sisällöstä ja tarjouskilpailusta mahdollisesti on.
Kysymyksiin annettavat vastaukset ja muut kommentit käsitellään luottamuksellisina, eikä niitä toimiteta tiedoksi muille yrityksille. Leijona Catering ratkaisee harkintansa perusteella, mitä seikkoja se sisällyttää mahdolliseen tulevaan tarjouspyyntöön.